TIPH วิ่งต่อ 4% นิวไฮรอบ 2 เดือน จับตา Q3 โตแกร่ง
TIPH วิ่งต่อ 4% ราคาแตะ 65.75 บ. จับตาไตรมาส 3/65 โตเด่น รับรายได้เบี้ยประกันภัยเพิ่มขึ้น Loss Ratio ลดลง โบรกแนะนำ “ซื้อ” ราคาเป้าหมาย “คอนเซ็นซัส” ที่ 77.50 บ.
TIPH วิ่งต่อ 4% ราคาแตะ 65.75 บ. จับตาไตรมาส 3/65 โตเด่น รับรายได้เบี้ยประกันภัยเพิ่มขึ้น Loss Ratio ลดลง โบรกแนะนำ “ซื้อ” ราคาเป้าหมาย “คอนเซ็นซัส” ที่ 77.50 บ.
5 ก.ย. 2565

ผู้สื่อข่าวรายงานว่า วันนี้ (5 ก.ย.65) ราคาหุ้น บริษัท ทิพย กรุ๊ป โฮลดิ้งส์ จำกัด (มหาชน) หรือ TIPH ณ เวลา 15:32 น. อยู่ที่ระดับ 65.75 บาท บวก 2.50 บาท หรือ 3.95% สูงสุดที่ระดับ 66.75 บาท ต่ำสุดที่ระดับ 62.75 บาท ด้วยมูลค่าการซื้อขาย 582.14 ล้านบาท ทั้งนี้ราคาหุ้น TIPH ปรับตัวขึ้นอย่างต่อเนื่อง โดยทำจุดสูงสุดในรอบ 2 เดือน นับตั้งแต่ราคาหุ้นอยู่ที่ระดับ 66.25 บาท เมื่อวันที่ 16 มิ.ย.65
โดยบล.คิงส์ฟอร์ด ระบุในบทวิเคราะห์ (18 ส.ค.65) แนะนำ “ซื้อ” ราคาเป้าหมาย IAA Consensus ที่ 77.50 บาท ประเมินผลประกอบการไตรมาส 3/65 ของ TIPH จะกลับมาเติบโตเด่นจากทั้งรายได้เบี้ยประกันภัยเพิ่มขึ้น และสัดส่วนของค่าสินไหมทดแทนต่อเบี้ยประกันภัย Loss Ratio ที่ลดลง เนื่องจากประกันโควิด-19 ส่วนใหญ่หมดไปในช่วงไตรมาส 2/65 แล้ว รวมถึงคาดว่าจะมีโมเมนตัมบวกต่อในไตรมาส 4/65 จากปัจจัยฤดูกาลในส่วนของลูกค้าภาครัฐ